L-Imħallef Edwina Grima rrifjutat it-talba ta' Yorgen Fenech sabiex hi tastjeni milli tisma' l-ġuri tiegħu biex dan jinstema' minn imħallef ieħor. Fenech huwa mistenni jgħaddi ġuri fuq l-assassinju tal-ġurnalista Daphne Caruana Galizia, billi hu akkużat b'kompliċità f'dan id-delitt. Għal din l-akkuża, l-Avukat Ġenerali qed jitlob piena ta' għomor il-ħabs. Ftit jiem ilu, l-avukati ta' Yorgen Fenech talbu biex l-Imħallef Edwina Grima tastjeni milli tisma' l-ġuri. L-Imħallef Aaron Bugeja kien diġà rrekuża ruħu, u wara dan, il-President George Vella, b'rakkomandazzjoni tal-Prim Imħallef, innomina lill-Imħallef Edwina Grima biex tippresiedi l-ġuri ta' Fenech. Id-Difiża ta' Fenech talbet li l-Imħallef Grima tastjeni billi hi jaf tippresiedi wkoll l-appell eventwalment. It-talba tad-Difiża ta' Fenech Fenech irid li l-Imħallef li se tisma' l-ġuri tastjeni Fit-tweġiba tiegħu, id-Deputat Avukat Ġenerali Philip Galea Farrugia ddeskriva din it-talba bħala waħda frivola. Qal li hija ironika li l-akkużat qed jipprova jagħżel l-imħallef li jippresiedi l-ġuri tiegħu billi jeskludi mħallef kompetenti maħtura skont il-liġi. Dr Galea Farrugia ċaħad l-allegazzjoni tal-avukati ta' Fenech li huwa pparteċipa fl-għażla tal-imħallef. Kien biss il-Prim Imħallef li kien involut, qal l-AĠ, u l-Uffiċċju tal-AĠ kien involut biss wara, għall-ivvettjar legali tad-dokument ta' sostituzzjoni, u biex jgħaddi r-rakkomandazzjoni tal-Prim Imħallef lill-Ministru għall-Ġustizzja. Huwa ssokta jgħid li l-avukati ta' Fenech talbu lill-Imħallef tastjeni u mhux tirrekuża ruħha, u dan huwa skorrett legalment, għax il-ġudikant biss jista' jagħżel li jastjeni. L-Imħallef laqgħet dan l-argument f'digriet li ħarġet dalgħodu, u kkonkludiet li d-Difiża kienet żbaljata legalment. Għaldaqstant, hija ma laqgħetx it-talba ta' Fenech, għaliex qisitha legalment insostenibbli. Aqra wkoll L-Imħallef Bugeja jastjeni mill-ġuri ta' Fenech Din il-ġimgħa n-negozjant Yorgen Fenech wieġeb mhux ħati għal akkużi ta' frodi u ħasil tal-flus meta tressaq il-Qorti t-Tnejn waranofsinhar b'akkużi ġodda. Din il-ġimgħa Yorgen Fenech iwieġeb mhux ħati ta' frodi u ħasil ta' flus Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_612f81aa80d67_rand.td-a-rec-img{text-align:left}.td_uid_3_612f81aa80d67_rand.td-a-rec-img img{margin:0 auto 0 0}